nahid-hub/BLUGE-bengali-wikipedia-section-title-prediction huggingface dataset:
অনতিকাল পরে ১৮৪৪ সালে মাক্স মুলার তার প্রথম গ্রন্থ প্রকাশ করেন। তা ছিল "বিষ্ণু শর্মা'র" সংস্কৃত ভাষায় রচিত ভারতীয় উপকথার সংগ্রহশালা ও হিন্দু ধর্মগ্রন্থ বেদের শেষাংশ "হিতোপদেশ" গ্রন্থের জার্মান ভাষার অনুবাদ। ঐ বছরই তিনি বার্লিন নগরে চলে আসেন আরো ভালোভাবে সংস্কৃত শিক্ষালাভের জন্য। সেখানে তিনি ইন্দো-ইউরোপীয় ভাষাবিশারদ অধ্যাপক ফ্রাঞ্জ বোপ্‌ ও দার্শনিক ফ্রেডরিখ শিলিংয়ের কাছে যথাক্রমে সংস্কৃত এবং দর্শন অধ্যয়ন করেন। তিনি সিলিংয়ের জন্য উপনিষদ অনুবাদ করতে শুরু করেন। সিলিং ভাষার ইতিহাসের সাথে ধর্মের ইতিহাসের সম্পর্ক বিষয়ে মুলারকে যথোপযুক্ত শিক্ষা দেন। এক বছর পর প্যারিস নগরে এসে প্রখ্যাত ভাষাতাত্ত্বিক "ইউগেনি বার্নোফের" তত্ত্বাবধানে সংস্কৃত ভাষা শিক্ষালাভ করতে থাকেন। বার্নোফ ইংল্যান্ডে প্রাপ্ত পান্ডুলিপি ব্যবহারের মাধ্যমে তাকে সংস্কৃত ভাষায় পূর্ণাঙ্গ ঋগ্বেদ প্রকাশের জন্য ব্যাপকভাবে উৎসাহিত ও অনুপ্রাণিত করেছিলেন। তার সারাজীবন যে বিষয়ের পঠন-পাঠন ও বিশ্লেষণে অতিবাহিত হবে সেই ঋগ্বেদ চর্চার দিকে তাকে বার্নোফই পরিচালিত করেছিলেন।

সঠিক অনুচ্ছেদ শিরোনাম কোনটি?
titleA. হিন্দু ধর্ম
titleB. ঋগ্বেদ চর্চা
titleC. শিক্ষাজীবন
titleD. সংস্কৃত শিক্ষালাভ
উত্তর: titleD
মানুষের কর্মই মানুষের ভবিষ্যৎ নির্ধারণ করে। স্বাভাবিকভাবেই মানুষ সুকর্মের সুফল ভোগ করতে চেয়েছে আর দুষ্কর্মের কুফল এড়াতে চেয়েছে। অনভিপ্রেত বর্তমান আর ভবিষ্যৎ পরিবর্তনের উপায়কেই প্রতিকার বলে। 

তবে সব রকমের ভবিষ্যৎ পরিবর্তন করা যায় না। কি ধরণের ভবিষ্যৎ পরিবর্তন করা যায় আর কি ধরণের ভবিষ্যৎ পরিবর্তন করা যায় না সেটা বলতে গেলে কী ধরণের কর্ম থেকে সেই ভবিষ্যৎ লেখা হয়েছে তা আলোচনা প্রয়োজন। 

সঞ্চয়ের কালভেদে কর্ম চার প্রকার - প্রারব্ধ, সঞ্চিত, ক্রিয়মান এবং আগম কর্ম। সমস্ত পূর্ব জন্মের কর্ম হল প্রারব্ধ কর্ম। ইহজন্মের যে কর্ম এই জীবদ্দশাতেই ভোগ করা যায় তা ক্রীয়মান কর্ম। ইহজন্মের যে কর্ম ভোগের পূর্বেই মৃত্যু হয় তা হল সঞ্চিত কর্ম। প্রারব্ধ ও সঞ্চিত কর্ম ভবিষ্যৎ জন্মের যে কর্ম নির্দেশ করে তাই আগম কর্ম। প্রতিকার ক্রিয়মান কর্মের উপর প্রভাব বিস্তার করে ভবিষ্যৎ পরিবর্তনের চেষ্টা করে থাকে। 

কর্ম আবার ফলের নিশ্চয়তাভেদে তিন প্রকার। দৃঢ় কর্ম, অদৃঢ় কর্ম এবং দৃঢ়-অদৃঢ় কর্ম। দৃঢ় কর্মের ফল প্রায় অপরিবর্তনীয়। অদৃঢ় কর্মের ফল প্রতিকার এবং চেষ্টার দ্বারা অথবা শুধুমাত্র চেষ্টার দ্বারা সহজেই পরিবর্তনীয়। দৃঢ়-অদৃঢ় কর্মের ফল নিষ্ঠা, অধ্যবসায় এবং প্রতিকারের দ্বারা কিছুটা পরিবর্তনীয়।

আধ্যাত্মিক, কার্মিক, ঔষধীক পদ্ধতিতে এবং রত্নধারণের মাধ্যমে প্রতিকার বিধান করা হয়ে থাকে। মন্ত্রজপ, যন্ত্রস্থাপনা, তন্ত্রসাধনা, পূজা ও দান ইত্যাদি আধ্যাত্মিক প্রতিকারের পথ। পূণ্যকর্ম, তপ, ত্যাগ, সাম্যভাব অবলম্বন ইত্যাদি হল কার্মিক প্রতিকার। ভেষজ, ধাতব ও রাসায়নিক প্রতিকার হল ঔষধীক প্রতিকারের উদাহরণ। জ্যোতিষীগণ প্রতিকারের জন্য সাধারণতঃ আধ্যাত্মিক, কার্মিক প্রতিকার এবং উদ্ভিদমূল, ধাতু ও রত্নধারণের পরামর্শ দিয়ে থাকেন।

সঠিক অনুচ্ছেদ শিরোনাম কোনটি?
titleA. হেলেনীয় মিশর
titleB. প্রাচীন
titleC. প্রতিকার
titleD. হিন্দুধর্ম
উত্তর: titleC
মাটির নিচের অংশ থেকে ভূতত্ত্ববিদরা অনুমান করেন অতীতে এটি দেশের মূল ভূখণ্ডের সাথে একত্রে ছিল।১৯০৫ থেকে ১৯০৮ সালে আসাম বেঙ্গল জরিপে কয়েকজন ভূ-তত্ত্ববিদরা মনে এখানকার মাটি সমতল। এখানে কোন পাহাড়-পর্বত টিলা মালভূমি নেই। এখানে নদীর স্রোত থেকে থিথিয়ে পড়া মাটি বয়ে থেকে লতা পাতা কচুরিপানা আবর্জনা জমে এই ভূখণ্ডের ভিত্তি ভূমি রচিত হয়। এখানে মিশ্র ও দো-আঁশ মাটি এবং বেলে মাটির অস্থিত্ব রয়েছে। এখানে শিলা মাটি বা গ্রানাইড এর উপস্থিতি দেখা যায় না।

সঠিক অনুচ্ছেদ শিরোনাম কোনটি?
titleA. ভূ-প্রকৃতি
titleB. প্রশাসন
titleC. অর্থনীতি
titleD. ইতিহাস
উত্তর: titleA
ফাতেমীয়দের পর সালাহউদ্দিন ও তার আইয়ুবীয় রাজবংশ মিশরের শাসনভার লাভ করে। সালাহউদ্দিন প্রথমে ফাতেমীয় খলিফা আল-আদিদের উজির ছিলেন। তিনি মিশরে তার অবস্থান শক্ত করেছিলেন এবং বাগদাদের আব্বাসীয় খিলাফতের সাথে মিত্রতা স্থাপন করেছিলেন। এসময় শিয়া সংশ্লিষ্টতার জন্য আল-আজহার তার পূর্ব অবস্থান হারিয়ে ফেলে। তবে পরবর্তী মামলুক সালতানাতের সময় মসজিদ সংস্কার ও বর্ধিত করা হয়। সংস্কার কাজের মধ্যে ছিল মিহরাবের পরিবর্তন ও এতে মার্বেলের সম্মুখভাগ সংযুক্তি।

"মাদ্রাসা আল-আকবাগাউয়িয়া"র শীর্ষে একটি গম্বুজ ও মিনার রয়েছে। এখানে আমির আকবুগার কবর অবস্থিত। ১৩৩৯ খ্রিষ্টাব্দে এটি নির্মিত হয়। শুরু থেকে এই অংশটি মসজিদের সাথে যুক্ত রয়েছে। এর প্রবেশপথ, কিবলার দেয়াল ও মিহরাবের কাচ মোজাইক সবই পুরনো এবং গম্বুজটি উসমানীয় যুগে নির্মিত।

"মাদ্রাসা গাওহারিয়া" ১৪৪০ খ্রিষ্টাব্দে নির্মিত হয়েছে। এখানে সুলতানের কোষাগার রক্ষক গওহর আল-কানাকবাইয়ের কবর রয়েছে। মাদ্রাসার মেঝে মার্বেল নির্মিত। দেয়াল আবলুশ কাঠ, হাতির দাঁতে সজ্জিত। কবরের ঘরটি ক্ষুদ্র আরাবেস্ক গম্বুজ দিয়ে আচ্ছাদিত।

সঠিক অনুচ্ছেদ শিরোনাম কোনটি?
titleA. আইয়ুবীয় রাজবংশ
titleB. মামলুক সংযোজন
titleC. নাম
titleD. ইতিহাস
উত্তর: titleB
চতুর্দশ শতাব্দীতে আংশিকভাবে কাঠ দ্বারা নির্মিত দুইটি মসজিদ গিলগিত বালতিস্তানে অবস্থিত, যা পাকিস্তান নিয়ন্ত্রিত কাশ্মীরের অংশ। মসজিদ দুইটি হল খাপলুর চাকচান মসজিদ (১৩৭০) ও শিগারের আম্বুরিক মসজিদ। মসজিদ দুইটির অন্তর্ভাগ প্রস্তরনির্মিত হলেও বহির্ভাগে কাঠের ব্যবহার লক্ষ করা যায়। আম্বুরিক মসজিদে স্থানীয় রীতির প্রভাব স্পষ্ট।

সঠিক অনুচ্ছেদ শিরোনাম কোনটি?
titleA. দিল্লি সালতানাত যুগের স্থাপত্য
titleB. তুঘলক স্থাপত্য
titleC. মোগল শাসনের পূর্বে থাকা মুসলমান শাসকদের অধীনে থাকা স্থানীয় রাজ্য
titleD. কাশ্মীর
উত্তর: titleD
২০১১ সালের হিসেব অনুসারে, কলকাতায় ৪৮টি সরকারি হাসপাতাল ও ৩৬৬টি বেসরকারি চিকিৎসাকেন্দ্র আছে। এর মধ্যে সরকারি হাসপাতালগুলি পশ্চিমবঙ্গ সরকারের স্বাস্থ্য ও পরিবার কল্যাণ মন্ত্রকের অধীনস্থ। কলকাতার হাসপাতালগুলির মোট শয্যাসংখ্যা ২৭,৬৮৭। প্রতি ১০,০০০ মানুষে কলকাতায় হাসপাতাল শয্যাসংখ্যার অনুপাত ৬১.৭। জাতীয় স্তরে এই অনুপাত প্রতি ১০,০০০ নাগরিকে ৯ জন। সেই হিসেবে এটি জাতীয় গড়ের চেয়ে অনেক বেশি। কলকাতায় দশটি মেডিক্যাল ও ডেন্টাল কলেজ আছে। এগুলি কলকাতা মহানগরীয় এলাকার মধ্যে রাজ্যের টার্টিয়ারি রেফারাল হাসপাতাল হিসেবে কাজ করে। কলকাতা মেডিক্যাল কলেজ ও হাসপাতাল স্থাপিত হয়েছিল ১৮৩৫ সালে। এটিই এশিয়ার প্রথম আধুনিক চিকিৎসাবিদ্যা শিক্ষাপ্রতিষ্ঠান। তবে কলকাতার স্বাস্থ্য পরিষেবার ক্ষেত্রে এই ব্যবস্থাকে যথেষ্ট মনে করা হয় না। কলকাতার অধিবাসীদের ৭৫% বেসরকারি চিকিৎসাকেন্দ্রগুলিকে বেশি পছন্দ করেন।জন্য সরকারি হাসপাতালের স্বাস্থ্য পরিষেবার নিম্নমান, অপ্রতুলতা ও দীর্ঘসূত্রিতাকে দায়ী করা হয়।

২০০৫ সালের জাতীয় পারিবারিক স্বাস্থ্য সমীক্ষা অনুসারে, কলকাতার অধিবাসীদের একটি ছোটো অংশই কোনোরকম স্বাস্থ্য স্কিম বা স্বাস্থ্য বিমা পরিষেবার আওতাভুক্ত। কলকাতার শিশু জন্ম হার ১.৪। এই হার সমীক্ষার অন্তর্গত আটটি মহানগরের মধ্যে সর্বনিম্ন। কলকাতার ৭৭% বিবাহিত মহিলা জন্মনিরোধক ব্যবহার করেন। এই হার সমীক্ষার অন্তর্গত শহরগুলির মধ্যে সর্বাধিক। তবে কলকাতায় আধুনিক জন্মনিরোধকের ব্যবহারের হার সর্বনিম্ন (৪৬%)। কলকাতায় প্রসবকালীন শিশুমৃত্যুর হার প্রতি ১,০০০-এ ৪১। পাঁচ বছর বয়সের মধ্যে শিশুমৃত্যুর হার প্রতি ১,০০০-এ ৪৯।

২০০৫ সালের একটি সমীক্ষার অন্তর্গত শহরগুলির মধ্যে শিশুদের বিশ্বজনীন টীকাকরণ কর্মসূচির অধীনে টীকা না পাওয়া শিশুদের হারে কলকাতার স্থান দ্বিতীয় (৫%)। সুসংহত শিশু উন্নয়ন পরিষেবা কর্মসূচিতে "অঙ্গনওয়াড়ি" কেন্দ্রে যোগাযোগের ব্যাপারে কলকাতার স্থান দ্বিতীয়। কলকাতা ০ থেকে ৭১ মাস বয়সী শিশুদের ৫৭% অঙ্গনওয়াড়ি কেন্দ্রে যুক্ত হয়। অপুষ্টি, অ্যানিমিয়া ও কম ওজনজনিত সমস্যায় ভোগা শিশুদের অনুপাত কলকাতায় সমীক্ষার অন্যান্য শহরের তুলনায় কম।

কলকাতার প্রায় ৩০% নারী ও ১৮% পুরুষ অতিরিক্ত মেদজনিত সমস্যায় ভোগেন। এদের একটি বড় অংশ সমাজের সচ্ছল অংশের মানুষ। ২০০৫ সালের হিসেব অনুসারে, সমীক্ষাকৃত শহরগুলির মধ্যে কলকাতায় অ্যানিমিয়াগ্রস্থ নারীর শতাংশ হার সর্বাধিক (৫৫%)। পুরুষদের মধ্যে এই হার ২০%। ডায়াবেটিস, হাঁপানি, বাত ও অন্যান্য থাইরয়েড-সংক্রান্ত অসুখে ভোগা মানুষও অনেক আছেন। কলকাতায় ম্যালেরিয়া, ডেঙ্গি, চিকনগুনিয়া ইত্যাদি অসুখ বেশি দেখা যায়। তবে এই জাতীয় অসুখে অসুস্থ হয়ে পড়া মানুষের সংখ্যা ক্রমশ কমে আসছে। কলকাতা ভারতের সেই জেলাগুলির মধ্যে অন্যতম যেখানে এইডস-আক্রান্ত মানুষের সংখ্যা সর্বাধিক। কলকাতা জেলাকে এইডস রোগের ক্ষেত্রে চূড়ান্ত বিপজ্জনক অঞ্চল মনে করা হয়।

সঠিক অনুচ্ছেদ শিরোনাম কোনটি?
titleA. স্বাস্থ্য পরিষেবা
titleB. নগরাঞ্চলের গঠন
titleC. জেলা প্রশাসন ও আইন-শৃঙ্খলা
titleD. অপরাধ ও আইনশৃঙ্খলা
উত্তর: titleA
"কঞ্চে" ছবিটি সমালোচকদের ইতিবাচক প্রতিক্রিয়াই অর্জন করে। "দ্য হিন্দু" পত্রিকার সঙ্গীতা দেবী ডুন্ডু বলেন যে, "কঞ্চে" এমন একটি ছবি যা "শুধুমাত্র অন্য রকম বলে নয়, বরং এটির আন্তরিকতার দিক থেকেও" অসাধারণ এবং সেই সঙ্গে এও বলেন যে কৃষ "বেড়া টপকে গল্প বলার এক নতুন জগতে উত্তীর্ণ হয়েছেন"। কৃষের বর্গনির্বাচনের প্রশংসা করে "ডেকান ক্রনিকল" পত্রিকার সুরেশ কবিরায়ানি ছবিটিকে ৫-এর মধ্যে ৩.৫ তারকা রেটিং দেন এবং বলেন, "যদিও রোজকার অ্যাকশন-মশালা-নাচ-গান-ড্রামা ধাঁচের ছবির থেকে স্বাদ বদল করতে চান, তাহলে "কঞ্চে" দেখুন"। সেই সঙ্গে কবিরায়ানি আরও বলেন: "যুদ্ধের দৃশ্যগুলি অকৃত্রিম। এই দৃশ্যগুলি ক্যামেরাবন্দী করার কৃতিত্ব সিনেম্যাটোগ্রাফার ঘন শেখর ভি. এস.-এর। যুদ্ধের এই দৃশ্যগুলির দিক থেকে দেখতে গেলে "কঞ্চে" হলিউডের যে কোনও ছবির থেকে কোনও অংশে কম নয়।" "দ্য হংস ইন্ডিয়া" পত্রিকার রাজেশ্বরী কল্যাণমও ছবিটিকে ৫-এর মধ্যে ৩.৫ রেটিং দেন এবং বলেন: ""কঞ্চে" ছবিটির মাধ্যমে জগরলামুডি কৃষ আরেকবার অন্য ধারার বিষয় নির্বাচন, বিস্তারিত আনুষ্ঠানিক শৈলীতে গল্প বলা এবং প্রযুক্তিগত দিক থেকে সেটির একটি অসামান্য সিনেম্যাটিক উপস্থাপনায় তাঁর দক্ষতা প্রমাণ করলেন।"

"দ্য টাইমস অফ ইন্ডিয়া" পত্রিকার প্রণীতা জোন্নালাগেড্ডা "কঞ্চে" ছবিটিকে ৫-এ ৩ রেটিং দিয়ে বলেন: ""কঞ্চে" হল মূলধারার [তেলুগু চলচ্চিত্রের] ক্ষেত্রে একটি সাহসী প্রয়াস। এতে একটি কৌতুহলোদ্দীপক গল্প আছে, যেটি সত্যিই সুন্দরভাবে বলা হয়েছে। তবে দেখার পরে আপনার মনে হতেই পারে এটা আরও অনেকটা ভালো হতে পারত।" সাইফিও "কঞ্চে" ছবিটিকে ৫-এর মধ্যে ৩ রেটিং দেয় এবং ছবিটিকে "শুধুমাত্র প্রাজ্ঞ দর্শকদের উপযুক্ত" ছবি বলে উল্লেখ করে। এই সমালোচনায় ছবির গল্প, অভিনয়, প্রযোজনা ও সংলাপেরও প্রশংসা করা হয়েছিল। বিহাইন্ডউডস ছবিটিকে ৫-এ ৩ রেটিং দিয়ে এটিকে একটি "প্রশংসাযোগ্য প্রয়াস" বলে উল্লেখ করে এবং সেই সঙ্গে লেখে: 
যুদ্ধ নিয়ে খুব বেশি ভারতীয় ছবি আপনি পাবেন না। বিশেষত দক্ষিণ ভারতীয় চলচ্চিত্র জগতে এই জাতীয় ছবি খুব বেশি তৈরি হয়নি। এমনকি যেগুলি নির্মিত হয়েছে বা, সেগুলিও বিরাট অভিঘাত সৃষ্টি করতে পারেনি, বিশেষত যুদ্ধের দৃশ্যগুলির দিক থেকে দেখলে তা-ই বলতে হয়। সেখানে "কঞ্চে" বিশেষভাবে উল্লেখযোগ্য। যুদ্ধের দৃশ্যগুলি দেখে বিশ্বাসযোগ্য ও কৌতুহলোদ্দীপক মনে হয়। এটি সুদূরপ্রসারী এবং এর গভীরতা সব সময়ই বজায় ছিল।"

সঠিক অনুচ্ছেদ শিরোনাম কোনটি?
titleA. কলাকুশলী নির্বাচন
titleB. সম্মাননা
titleC. কাহিনি-সারাংশ
titleD. সমালোচকদের প্রতিক্রিয়া
উত্তর: titleD
২০১৪ সালে ১২১৪ কোটি ৭০ লক্ষ জর্জিয়ান লারি এর মূল মূল্যে (৪৩০ কোটি) জিডিপি সহ, তিবিলিসি দেশের অর্থনৈতিক কেন্দ্রস্থল, যেটি জর্জিয়ার জিডিপির প্রায় ৫০ শতাংশ উত্পাদন করে। সরকারী সেবা সহ পরিষেবা খাত আধিপত্য বিস্তার করে এবং জিডিপিতে ৮৮ শতাংশ অবদান রাখে। এর মাথাপিছু জিডিপি ১০,৩৩৬ জর্জিয়ান লরি (€ ৩,৬০০) জাতীয় গড়কে ৫০ শতাংশের বেশি ছাড়িয়ে গেছে। সেবা খাত নিজেই পাইকারি ও খুচরা বাণিজ্য খাতের দ্বারা প্রভাব বিস্তার করে, যা দেশ এবং দক্ষিণ ককেশাসের পরিবহন এবং সরবরাহের মূল হিসেবে তিবিলিসির ভূমিকা প্রতিফলিত করে। জর্জিয়ার অন্য যে কোনও অঞ্চলে উত্পাদন ক্ষেত্রের তুলনায় তিলিসির উত্পাদন খাতটি জিডিপিতে মাত্র ১২ শতাংশ অবদান রাখে, তবে কর্মসংস্থান এবং মোট মূল্য যুক্ত করে এটি অনেক বৃহত্তর পরিসরের। তিবিলিসিতে বেকারত্বের হার ২২.৫ শতাংশ - যা অন্য অঞ্চলের তুলনায় তিবিলিসিতে উল্লেখযোগ্য পরিমাণে বেশি।

সঠিক অনুচ্ছেদ শিরোনাম কোনটি?
titleA. যমজ শহর এবং বোন শহর
titleB. অর্থনীতি
titleC. জর্জীয়ার রাজধানী
titleD. ভূগোল
উত্তর: titleB
মি. নেট নামে একজন পশ্চিমা ঐতিহাসিকের মতে দিনাজপুর জেলার দক্ষিণাংশে মহাস্থানের রাজা পরশুরাম (তখন মহাস্থান দিনাজপুর জেলার অন্তর্ভুক্ত ছিল) আনুমানিক ২২ জন অধিনস্ত রাজাকে তাঁবেদার রাজা হিসাবে নিয়োগ করে। তখন রাজা পাতরদাস বিরামপুরে তাবেদার রাজা হিসেবে দায়িত্ব পান। সে সময় বিরামপুরের সীমানা ছিল উত্তরে জয়নগর হতে দক্ষিণে জামালেশ্বর শিব মন্দির পর্যন্ত। চীন পরিব্রাজক হিউয়েন সাং এর বিবরণীতে জানা যায় যে, খ্রিষ্টপূর্ব ৩য় অব্দ হতে ৭ম খ্রিষ্টাব্দ পর্ষন্ত বিরামপুর অঞ্চলের সকল শাসকগণই বৌদ্ধ ধর্মাবলম্বী ছিল। পরবর্তীকালে একজন মুসলমান পীরশাহ সুলতান হজরত আউলিয়া কর্তৃক মহাস্থানগড় বিজিত হলে পাল শাসনের অবসান ঘটে।

সঠিক অনুচ্ছেদ শিরোনাম কোনটি?
titleA. দীঘি
titleB. পাতরদাস শাসন আমল
titleC. চিকিৎসাব্যবস্থা
titleD. রণভূমি
উত্তর: titleB
কলেজটিতে দুটি হাসপাতাল শিক্ষাকেন্দ্র রয়েছে। শাহীনা জামিল ট্রাস্ট হাসপাতাল কলেজ প্রাঙ্গনে তাদের নিজস্ব শিক্ষা হাসপাতাল রয়েছে। এটি একটি নতুন ৩০০ শয্যাবিশিষ্ট সাধারণ হাসপাতাল। এখানে ডাক্তার, নার্স এবং প্যারামেডিকেল কর্মীদের যথেষ্ট অভাব রয়েছে। সিনিয়র মেডিকেল শিক্ষার্থীদের সুন্দরভাবে প্রশিক্ষণ প্রদান করে এবং সমস্ত যোগ্য রোগীদেরকে সম্পূর্ণ বিনামূল্যে চিকিৎসা সহায়তা প্রদান করে থাকে। এখানে ডেন্টাল শিক্ষার্থীরাও প্রশিক্ষণ গ্রহণ করে থাকেন।


সঠিক অনুচ্ছেদ শিরোনাম কোনটি?
titleA. ইতিহাস
titleB. স্বাস্থ্য সেবার সুযোগ সুবিধা-
titleC. কলেজ ভবন
titleD. হাসপাতাল
উত্তর: titleD
"স্যাটেলাইট টেলিভিশন" ইন্ডাস্ট্রি হিসেবে যুক্তরাষ্ট্রে প্রথম গড়ে ওঠে কেবল টেলিভিশন ইন্ডাস্ট্রির যোগাযোগ স্যাটেলাইট হিসাবে দূরবর্তী স্থানের কেবল টেলিভিশনের হেডএন্ডে টেলিভিশন অনুষ্ঠান প্রেরণের জন্য। হোম বক্স অফিস (এইচবিও), টার্নার ব্রডকাস্টিং সিস্টেম (টিবিএস) এবং খ্রিস্টীয় ব্রডকাস্টিং নেটওয়ার্ক (সিবিএস, পরে ফ্যামিলি চ্যানেল) গুলো হল প্রথম চ্যানেল যারা স্যাটেলাইট টেলিভিশন ব্যবহার করে অনুষ্ঠান প্রচারের জন্য। ক্যালিফোর্নিয়ার সান আন্দ্রিয়াসের টেইলরের হাওয়ার্ড, হলেন প্রথম ব্যক্তি যে ১৯৭৬ সালে তার বাড়িতে নির্মিত সিস্টেমের মাধ্যমে সি-ব্যান্ড স্যাটেলাইট সংকেত গ্রহণ করেছিলেন।

ইউএস এ-তে, পিবিএস, একটি অ-লাভজনক পাবলিক সম্প্রচার সেবামূলক প্রতিষ্ঠান, যারা ১৯৭৮ সালে টেলিভিশন অনুষ্ঠান স্যাটেলাইটের মাধ্যমে প্রচার শুরু করে।

১৯৭৯ সালে সোভিয়েত প্রকৌশলীরা মস্কভা (বা মস্কো) সম্প্রচার ব্যবস্থা তৈরি করেন এবং স্যাটেলাইটের মাধ্যমে টিভি সিগন্যাল প্রচার শুরু করেন। পরে তারা একই বছরে গোরিযোন্ট যোগাযোগ স্যাটেলাইট উত্থাপন করেন। এই স্যাটেলাইটগুলো ভূস্থির কক্ষপথ ব্যবহৃত করত। এগুলো শক্তিশালী অন-বোর্ড ট্রান্সপন্ডারগুলো দিয়ে সজ্জিত ছিল, তাই গ্রহণকারী অধিবৃত্তাকৃতির ডাউনলিঙ্ক স্টেশনের এন্টেনার আকার ৪ ও ২.৫ মিটারে কমে আসে। ১৮ই অক্টোবর, ১৯৭৯ তারিখে, ফেডারেল কমিউনিকেশনস কমিশন (এফসিসি) জনগণকে বাসাবাড়িতে ফেডারেল সরকারের লাইসেন্স ছাড়া ভূ-স্থল স্যাটেলাইট স্টেশনের অনুমতি দেয়। ১৯৭৯ সালের নেইম্যান-মার্কাস পত্রিকার ক্রিসমাস ক্যাটালগের প্রচ্ছদ ফিচার ছিল প্রথম বাসাবাড়ির স্যাটেলাইট টিভি স্টেশনের যা $ ৩৬,৫০০ তে বিক্রয় করা হবে। এর ডিসগুলো প্রায় ২০ ফুট (৬.১ মি) ব্যাসের ছিল এবং রিমোট কন্ট্রোল্ড ছিল। এর কিছুদিন পরেই এর মূল্য অর্ধেকে নেমে আসে, কিন্তু এটিতে মাত্র আটটির মত চ্যানেল ছিল। দা সোসাইটি ফোর প্রাইভেট এন্ড কমার্শিয়াল আর্থ স্টেশন (এস্‌পএসিই), একটি সংগঠন যারা ভোক্তা ও স্যাটেলাইট টিভি সিস্টেমের মালিকদের প্রতিনিধিত্ব করে, এটি ১৯৮০ সালে প্রতিষ্ঠিত হয়।

প্রথমদিকের স্যাটেলাইট টেলিভিশন সিস্টেমগুলো খুব একটা জনপ্রিয় ছিল না, যার কারণ ছিল এর খরচ এবং বড় আকারের ডিস। ১৯৭০ সালের শেষ দিকের এবং ১৯৮০ সালের শুরুর দিকের সিস্টেমের স্যাটেলাইট টেলিভিশন ডিসগুলোর ব্যাস ১০ থেকে ১৬ ফুট (৩ থেকে ৪.৯ মি) ছিল, এগুলো ফাইবার গ্লাস বা সলিড অ্যালুমিনিয়াম বা ইস্পাতের তৈরি ছিল এবং মার্কিন যুক্তরাষ্ট্রে $ ৫০০০ এরও বেশি খরচে, কখনও কখনও $ ১০,০০০ এরও বেশি খরচে এটি কিনতে পাওয়া যেত। ভূ-স্থল স্টেশন থেকে পাঠানো অনুষ্ঠানগুলো পৃথিবীর উপরে ২২,৩০০ মাইল (৩৫,৯০০ কিমি) অবস্থিত ভূস্থির কক্ষপথে থাকা আঠারোটি স্যাটেলাইট থেকে রিলে করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. টিভিআরও/সি-ব্যান্ড স্যাটেলাইটের যুগ, ১৯৮০-১৯৮৬
titleC. স্যাটেলাইট টিভি ইন্ডাস্ট্রির প্রারম্ভকাল, ১৯৭৬-১৯৮০
titleD. ১৯৮০'র শেষের দিকে ও ১৯৯০ থেকে আজ পর্যন্ত
উত্তর: titleC
মোঘল সম্রাট আকবর বৈরামখানের অভিভাবকত্বে ১৫৫৬ খ্রিষ্টাব্দে পানিপথের ২য় যুদ্ধে জয়লাভ করে দিল্লীর অধিপতি হন। বালেগ হয়ে বৈরামখানের অভিভাবকত্ব ছিন্ন করে মহামতি আকবর ১৫৭৬ খ্রিষ্টাব্দে কররানীকে পরাভুত করে বাংলা জয় করেন।

কথিত আছে, আকবরের সময় বাংলার বারো ভুঁইয়াদের মধ্যে পাতরদাস নামক এক শক্তিশালী রাজা ছিলেন। তার রাজধানী ছিল এই এলাকায়। রাজা পাতরদাস মোগল সেনাপতি বৈরাম খাঁর নিকট যুদ্ধে পরাজয় বরণ করেন। সেনাপতি বৈরাম খাঁর নামে এই এলাকার নাম হয় বিরামপুর।

আরেক ভাষ্যমতে,
সম্রাট আকবর বিষ্ণুদত্তকে কান্নগো রুপে দিনাজপুরের রাজস্ব নির্ধারণ ও আদায়ের বন্দোবস্তের জন্য প্রেরণ করেন।
বিষ্ণুদত্ত বৈরামখানের একনিষ্ঠ ভক্ত ছিলেন। অনেক ঐতিহাসিকের মতে এ ভক্ত বিষ্ণুদত্তই বৈরামখানের নামানুসারে ভোলাগঞ্জ নাম পরিবর্তন করে এ স্থানের নাম রাখেন বিরামপুর।

সঠিক অনুচ্ছেদ শিরোনাম কোনটি?
titleA. বিরামপুর জেলা দাবি
titleB. সড়ক পরিবহন
titleC. বিরামপুর
titleD. চিকিৎসাব্যবস্থা
উত্তর: titleC
বাংলাদেশ স্বাধীন হবার পরে একটি জাতীয় দৈনিকে ""নকলের রাজ্যে কিছুক্ষণ"" শিরোনামে ধারাবাহিক প্রতিবেদনে জিঞ্জিরার কারিগরদের দ্বারা নকল পণ্য তৈরির অভিযোগ প্রথম উঠে। নামিদামি দেশি ও বিদেশি বিভিন্ন ব্র্যান্ডের সাবান, কসমেটিক্স সামগ্রী ইত্যাদি নকল করে সেসব ব্র্যান্ডের নামেই চালিয়ে দেবার অভিযোগ ওঠে তখন জিঞ্জিরার কারিগরদের উপর। এই অভিযোগ এতোটাই ছড়িয়ে পড়ে যে, "মেড ইন জিঞ্জিরা" বলতেই সাধারণ লোকজন বুঝে নেন এটা তৃতীয় শ্রেণীর পণ্য কিংবা সম্পূর্ণ নকল। এছাড়াও সাধারণ্যের মাঝে জিঞ্জিরার নকল সম্ভারকে কেন্দ্র করে ছড়িয়ে পড়ে "জিঞ্জিরা সংস্কৃতি" নামক বদনাম। কিন্তু জিঞ্জিরাবাসী কারিগরেরা (প্রেক্ষিত ডিসেম্বর ২০১১) এসব অভিযোগের সিংহভাগই ভিত্তিহীন বলে দাবি করেন। তাদের বক্তব্য অনুযায়ী সেসব নকল সামগ্রীর বেশিরভাগ পুরোন ঢাকার মৌলভী বাজার, চকবাজার ও বুড়িগঙ্গা তীরবর্তী বিভিন্ন চরে তৈরি হতো, কিন্তু জিঞ্জিরা ছিল এসব নকলমুক্ত। কারিগরদের দাবি অনুযায়ী যাও একটু নকল ছড়িয়ে ছিটিয়ে ছিল, তা ২০০৫/'০৬ খ্রিষ্টাব্দের দিকে পুলিশী অভিযানে পাঁচ টাকার নকল কয়েন তৈরির সরঞ্জাম আটকের পর থেকে দূর হয়ে যায়। স্থানীয় প্রশাসনও জিঞ্জিরার নকল পণ্য তৈরির ব্যাপারে সজাগ এবং নকল পণ্য তৈরি হয়না বলে অভিমত পাওয়া যায় (২০১১)।

তবে অভিমত উল্টো কথা বললেও এখনও (ডিসেম্বর ২০১১) জিঞ্জিরার আগানগর, বাসপট্টি, থানাঘাট, ফেরিঘাট এলাকার বাসাবাড়িতে গোপনে হুবহু নকল পণ্য তৈরির ছোট ছোট গোপন কারখানা গড়ে উঠেছে; যেখানে ফ্লাস্ক, ওয়াটার হিটার, শ্যাম্পু, সাবান, আফটার শেভ লোশন, ত্বকে ব্যবহারের ক্রিমসহ বিদেশী জনপ্রিয় ব্র্যান্ডের নকল পণ্য তৈরি হয়ে থাকে। বিদেশি ব্র্যান্ডের মধ্যে পেনটিন প্রো-ভি, হেড অ্যান্ড শোল্ডারস, গার্নিয়ার, রিজয়েস, ডাভ, সানসিল্ক, অলক্লিয়ার শ্যাম্পু, ডাভ সাবান, জনসন বেবি লোশন, সাবান, ইম্পেরিয়াল লেদার, আফটার শেভ লোশন, নিভিয়া ইত্যাদিও তৈরি হয়ে থাকে বলে প্রতিবেদন প্রকাশিত হয়।

সঠিক অনুচ্ছেদ শিরোনাম কোনটি?
titleA. অবস্থান
titleB. বাণিজ্যিক অঞ্চল
titleC. সম্ভাবনা
titleD. সমালোচনা
উত্তর: titleD
গাজরকে বলা হয় সুপার ফুড। বিশেষ করে শীতকালীন এই সকল সাধারণ রোগ থেকে মুক্তি পাওয়ার সব চাইতে ভালো সবজি হচ্ছে এই গাজর। গাজরের ভিটামিন ও মিনারেলস দেহের রোগ প্রতিরোধ ক্ষমতা বাড়ায়, যার ফলে সর্দি-ঠাণ্ডা ও কাশি থেকে মুক্তির জন্য আমাদের দেহই কাজ করে থাকে। এছাড়াও নিম্নে এর কিছু গুরুত্বপূর্ণ উপকার সম্পর্কে আলোচনা করা হল

গাজরে প্রচুর পরিমাণ ভিটামিন ‘এ’ রয়েছে। গাজরের মধ্যে থাকা বিটা ক্যারোটিন দৃষ্টিশক্তি বাড়াতে সাহায্য করে। চোখের অন্যান্য সমস্যা, দৃষ্টিশক্তি হ্রাস ইত্যাদির মতো সমস্যায় বাধা দেয়। এতো বিজ্ঞানের বইতেও আমরা পড়েছি। তাই বাড়ির লোক কিন্তু ভুল বলতেন না।

গাজরের মধ্যে ক্যারটিনয়েড অ্যান্টিঅক্সিডেন্ট থাকে। ক্যান্সার প্রতিরোধে এবং রক্ত শুদ্ধিকরণের সাহায্য করে এই অ্যান্টিঅক্সিডেন্ট। এছাড়াও মুখের থেকে দাগ ছোপ দূর করে, বয়সের ছাপ দূর করতে সাহায্য করে গাজরের জুস।

হজমের পর খাদ্যের কিছু উচ্ছিষ্ট আমাদের শরীরে থেকে যায়। যাকে ফ্রি র‍্যাডিকেলস বা মৌল বলে, এই ফ্রি র‍্যাডিকেলস শরীরের কিছু কোষ নষ্ট করে। অ্যান্টিঅক্সিডেন্ট জাতীয় খাবার এই ধরনের মৌলের বিরুদ্ধে লড়াই করে। শরীরে ক্যানসারের কোষ উৎপাদন কম হয়।

শারীরিকভাবে কর্মক্ষম থাকা, পর্যাপ্ত ঘুম এবং চাপ মুক্ত থাকলে হার্ট সুস্থ থাকে। গাজর ডায়েটরি ফাইবার এবং অ্যান্টিঅক্সিডেন্টে পরিপূর্ণ থাকে। এই উপাদানগুলো ধমনির ওপর কোনো কিছুর আস্তরণ জমতে না দিয়ে রক্ত চলাচল স্বাভাবিক রাখে, হার্টকে সুস্থ রাখে।

অ্যান্টিঅক্সিডেন্ট এবং পটাশিয়ামের মতো খনিজের উপস্থিতি আছে গাজরে। এই উপাদানগুলো ত্বককে রাখে সুস্থ এবং সতেজ, এসব পুষ্টি উপাদান ত্বক শুকিয়ে যাওয়া, স্কিন টোনকে উন্নত করা এবং ত্বকে দাগ পড়া থেকে রক্ষা করে।

কোলেস্টেরল এবং ব্লাড সুগার নিয়ন্ত্রণের ক্ষেত্রে গাজর ভীষণভাবে সাহায্য করে। গাজরের মধ্যে থাকা পটাশিয়ামই এর মূল কারণ। গাজরে ক্যালরি এবং সুগারের উপাদান খুবই কম। এ ছাড়া ডায়াবেটিস প্রতিরোধে সাহায্য করে, ফলে ওজন কমে।

সঠিক অনুচ্ছেদ শিরোনাম কোনটি?
titleA. কাজ
titleB. গুনাগুন, গুরুত্ব ও স্বাস্থ্য উপকারিতা
titleC. সতর্কতা
titleD. উপকারিতা
উত্তর: titleD
টাউন হল সিটি কাউন্সিল এবং প্রশাসনিক সমাবেশ কক্ষ ধারণ করে। ভবনের পশ্চিম অংশ বিচারিক এবং নির্বাহী সিস্টেম এর জন্য প্রাথমিকভাবে জন্য সংরক্ষিত ছিল; এর সাথে পুলিশ স্টেশ্ন ও প্রধান তলা ও আদালত কক্ষের ওপরের দিকে গ্রেপ্তারমূলক কাজও করা হত। এরপরে ভবনের সম্পূর্ণ পশ্চিম অংশ উমিয়া জেলা আদালত-এর জন্য ব্যবহৃত হয়। কয়েক বছর ধরে এর নিচতলা টেলিগ্রাফ স্টেশন ও ডাকঘর ধারণ করত। এর বেজমেন্ট নিলাম ঘর হিসেবে দীর্ঘকাল ব্যবহৃত হয়।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. বহুমুখী ভবন
titleC. প্রথম টাউন হল
titleD. দ্বিতীয় টাউন হল
উত্তর: titleB
ব্রিটিশবিরোধী স্বাধীনতা সংগ্রামের এক উল্লেখযোগ্য অধ্যায় ‘খেলাফত আন্দোলন’ । এই আন্দোলনের নেতৃত্বে ছিলেন মাওলানা শওকত আলী, মাওলানা মুহাম্মদ আলী, মাওলানা মাহমুদুল হাসান, মাওলানা আকরাম খাঁ প্রমুখ সর্বভারতীয় নেতৃবৃন্দ । এ সময় খেলাফত আন্দোলনের নেতা মাওলানা মুহাম্মদ আলী এবং শায়খুল হিন্দ মাওলানা মাহমুদুল হাসান (রাহঃ)-এর নির্দেশে ইবরাহীম তশ্না সিলেট ও আসামের ময়দানে ঝাঁপিয়ে পড়েন । তার জ্বালাময়ী বক্তৃতায় গ্রামেগঞ্জে অভূতপূর্ব জাগরণের সৃষ্টি হয় । এসময় তার রচিত অনেক গান গ্রামেগঞ্জে মানুষের মুখে মুখে ছিল । 
ইবরাহীম তশ্না-র সাহস ও রাজনৈতিক দক্ষতার স্বীকৃতিস্বরূপ তাকে অল-ইন্ডিয়া খেলাফত আন্দোলনের কেন্দ্রীয় কমিটির অন্তর্ভুক্ত করা হলে তার দিল্লি-কেন্দ্রিক রাজনৈতিক জীবনের সূত্রপাত হয় । তশ্না যখন গ্রামেগঞ্জে অভূতপূর্ব জাগরণ সৃষ্টিতে ভূমিকা রাখছেন, তখন ব্রিটিশ সরকার তার ওপর তীক্ষ্ণ দৃষ্টি রাখে এবং গ্রেফতার করে । সিলেট কেন্দীয় কারাগারে বন্দিবস্থায় তার ওপর অকথ্য নির্যাতন চালানো হলে তিনি সুস্পষ্ট জানিয়ে দেন- ‘বন্দী অবস্থায়ও আমরা স্বাধীনতার সংগ্রাম চালিয়ে যাচ্ছি । এটা কখনও মনে করবেন না যে আমরা এখানে বৃথা সময় নষ্ট করছি । আমরা কখনও খ্রিস্টান সরকারের ভয়ে স্বাধীনতার সংগ্রাম ত্যাগ করতে পারি না । রূহ জগৎে আমরা করুণাময় আল্লাহর কাছে ওয়াদা করেছি যে, আমরা দ্বীনের জন্য ও ন্যায় বিচারের জন্য সংগ্রাম করবই করব ।” দৈনিক সিলেটের ডাক-এর নির্বাহী সম্পাদক আবদুল হামিদ মানিক বলেন, ‘ইবরাহীম তশ্না (রাহঃ) যখন সিলেট কারাগারে বন্দি তখন নামাজের সময় নামায ও আজানের কোন ব্যবস্থা ছিল না । ইবরাহীম তশ্না ও ড. মর্তুজা চৌধুরী-র আন্দোলনের ফলেই তখনকার জেল কর্তৃপক্ষ পাঁচ ওয়াক্ত নামাজের সময় আজান ও নামাজের জন্য মসজিদের বন্দোবস্ত করতে বাধ্য হয় ।’ কারাগারে তার সাথে ছিলেন মাওলানা আবদুল মুছব্বির, বিপ্লবী ও অনলবর্ষী বক্তা ফজলুল হক সেলবর্ষী, ড. মর্তুজা চৌধুরী, মাওলানা সাখাওয়াতুল আম্বিয়া প্রমুখ নেতৃবৃন্দ । 
ভারত উপমহাদেশের মুসলিম রাজনীতির কেন্দ্রবিন্দু দিল্লি জামে মসজিদে উর্দু ভাষায় তার এক বক্তব্যে উপস্থিতিরা চমকে যান । তারা জানতে চায়, মাওলানা কোন এলাকার লোক । যখন জানলো তিনি বাংলার অধিবাসী, তখন ‘বাংলাদেশে এমন উর্দু বক্তা আছে?’- বলে বিস্ময় প্রকাশ করে । ‘কল্লোল’ পত্রিকার উদ্ধৃতি দিয়ে মাওলানা আবদুল আওয়াল লিখেন, খিলাফত আন্দোলনের লক্ষ্ণৌ সম্মেলনে সব নেতাই ব্রিটিশ পণ্য এবং ইংরেজি শিক্ষা বর্জনের পক্ষে জোরালো বক্তব্য রাখলেও দুরদর্শী তশ্না তখন বুঝতে পেরেছিলেন যে-হারে ইংরেজি শিক্ষা বর্জন শুরু হয়েছে তাতে ইংরেজি শিক্ষিতরাই লাভবান হবে । তাই তিনি লক্ষ্ণৌ সম্মেলনে ইংরেজি শিক্ষার পক্ষে যুক্তি দেখিয়ে বলেছিলেন, ‘আমরা আরবি, ফারসি, উর্দু এবং অন্যান্য ভাষায় শিক্ষা অর্জন করে থাকি । তদ্রূপ ইংরেজি একটি ভাষা মাত্র । ইংরেজদের সাথে আদর্শিক ভিন্নতা থাকতে পারে, তাই বলে ইংরেজি ভাষা শিক্ষা অপরাধ নয় । ইংরেজদের আচরণ অণুকরণ করাই অপরাধ ।’ এ বক্তব্যে তিনি দৃঢ় থাকায় সমকালীন অনেক আলেমের কাছে যদিও সমালোচিত হয়েছিলেন, তবু এতে তার রাজনৈতিক দূরদর্শিতার পরিচয় পাওয়া যায় । বক্তব্যের বাস্তব প্রয়োগ করেন তার ভাতিজা পীর মাওলানা শফিকুল হক (রাহঃ)-কে ইসলামী শিক্ষার পাশাপাশি ইংরেজি শিক্ষা দেয়ার মাধ্যমে । যাদের আত্মত্যাগের বিনিময়ে দু’শ বছরের গোলামির জিঞ্জির ভেঙে স্বাধীনতার সূর্য ভারতবর্ষের ভাগ্যাকাশে উদিত হয়েছিল ইবরাহীম তশ্না (রাহঃ) ছিলেন তাঁদের অগ্রসৈনিক ।

সঠিক অনুচ্ছেদ শিরোনাম কোনটি?
titleA. শেষ জীবন
titleB. শিক্ষা আন্দোলন
titleC. খেলাফত আন্দোলন
titleD. শিক্ষাজীবন
উত্তর: titleC
অ্যাডোবি ড্রিমউইভার সিসি একটি ওয়েব ডিজাইন এবং ডেভেলপমেন্ট অ্যাপ্লিকেশন; আদর্শ বৈশিষ্ট্যসহ একটি কোড সম্পাদক যা লাইভ ভিউ হিসেবে পরিচিত ভিজ্যুয়াল ডিজাইনের পৃষ্ঠাকে যুক্ত করে, সিনট্যাক্স হাইলাইট, কোড কমপ্লিটেশনের কাজ করে। সাইটের ব্যবস্থাপনা সরঞ্জামাদি একটি অ্যারের সাথে মিলিত, ড্রিমওয়েভার তার ব্যবহারকারীদের ওয়েবসাইট ডিজাইন, কোড এবং ওয়েবসাইট পরিচালনা করে পাশাপাশি মোবাইল সামগ্রীও পরিচালনা করে থাকে। বর্তমানে ড্রিমওয়েভার একটি বহুমুখী ওয়েব ডিজাইন এবং ডেভেলপমেন্ট টুল হিসেবে অবস্থান করছে যা কোডিং করার সময় ওয়েব বিষয়বস্তু ভিজ্যুয়ালেশন করতে সক্ষম।

অন্যান্য এইচটিএমএল এডিটরের মত, ড্রিমওয়েভারও ফাইলকে
স্থানীয়ভাবে সম্পাদনা করে তা এফটিপি, এসইটিপি, অথবা ওয়েবডিএভি ব্যবহার করে দূরবর্তী ওয়েব সার্ভারে আপলোড করে। ড্রিমওয়েভারের সিএস৪ সংস্করণ বর্তমানে সাবভার্সন (এসভিএন) নিয়ন্ত্রণ সিস্টেম সমর্থন করে।
৫ম সংস্করণ থেকে ড্রিমওয়েভার নিম্নোক্ত ভাষার জন্য সিনট্যাক্স হাইলাইট সমর্থন করে:

সিএস৫ সংস্করণে এএসপি.নেট এবং জাভা সার্ভারের সমর্থন বাদ দেওয়া হয়েছে। ব্যবহারকারীরা তাদের নিজস্ব ভাষায় সিনট্যাক্স হাইলাইট যোগ করতে পারেন যাতে এসব জটিল কোড গুলো নিজস্ব ভাষায় বুঝতে সক্ষম হয়।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. আরবি এবং হিব্রু ভাষার জন্য নির্দিষ্ট বৈশিষ্ট্য
titleC. আন্তর্জাতিকীকরণ এবং স্থানীয়করণ
titleD. ভাষা প্রাপ্যতা
উত্তর: titleA